ဓားကောင်းကိုင်လျှင် သွေး၊ မြင်းကောင်းကိုင်လျှင် ကျွေး

ဓားကောင်းကိုင်လျှင် သွေး၊ မြင်းကောင်းကိုင်လျှင် ကျွေး သည် မြန်မာဆိုရိုးစကား ဖြစ်သည်။ အဓိပ္ပာယ် ဓားကောင်းကိုင်လျှင် သွေး၊ မြင်းကောင်းကိုင်လျှင် ကျွေး ဆိုသည်မှာ တန်ဖိုးရှိသော အရာ သို့မဟုတ် အရည်အချင်းတစ်ခုကို ပိုင်ဆိုင်ထားပါက ထိုအရာ၏ တန်ဖိုး မလျော့ကျစေရန်၊ အမြဲတမ်း အသုံးဝင်နေစေရန်အတွက် ဂရုတစိုက် ထိန်းသိမ်းပြုပြင်ပေးရမည်ဟု ဆိုလိုသည်။ ဓားကောင်းတစ်လက်ကို ပိုင်ဆိုင်ထားပါက ထိုဓားကို အမြဲထက်မြနေအောင် သွေးပေးရသကဲ့သို့ မြင်းကောင်းတစ်ကောင်ကို ပိုင်ဆိုင်ထားပါကလည်း မြင်းကို အစာရေဝအောင် ကျွေးမွေးပြုစုပေးရမည်ဖြစ်သည်။ အကယ်၍ ထိုသို့ မပြုလုပ်ပါက ဓား၏ ထက်မြက်မှုနှင့် မြင်း၏ ခွန်အားတို့သည် တဖြည်းဖြည်း လျော့နည်းသွားမည်ဖြစ်သည်။ ဤဆိုရိုးစကားသည် ပိုင်ဆိုင်မှုတစ်ခုကို တန်ဖိုးထား ထိန်းသိမ်းရမည့် အရေးပါပုံကို သွန်သင်သည်။ ကိုးကားချက်များ ဓားကောင်းကိုင်လျှင် သွေး၊ မြင်းကောင်းကိုင်လျှင် ကျွေး။ [၁၃၄၈] မြန်မာ့မြင်း။ ၇၃။ ကိုးကား Category:မြန်မာဆိုရိုးစကားများ